ХабзэфIу щытащ
1980 — 1990 гъэхэм хабзэ дахэу къекIуэкIыу щытащ фабрикэхэм, заводхэм къэфакIуэ, уэрэджыIакIуэ гупхэр къыщызэрагъэпэщу. Шэч хэмылъу, абы гуащIэрылажьэхэм я гукъыдэжыр къиIэтырт, гъащIэр щIэщыгъуэ ящищIырт, зыпэрыт Iуэхури ящигъэпсынщIэрт.
Апхуэдэ гупхэм ящыщ зыщ мы сурэтым щыфлъагъур — Бахъсэн къалэм дэта трикотаж фабрикэм 1980 гъэхэм иIа уэрэджыIакIуэхэрщ.
ЩIалэхэр (сэмэгумкIэ къыщыщIэдзауэ): бэрэбэнауэ Джэдмышх МуIэед, гупым и художественнэ унафэщI Щхьэгъум Борис, ЩэнхабзэмкIэ унэм и унафэщI Жэртул Мухьэмэд (дунейм ехыжащ, Ахърэт нэху Тхьэм кърит) сымэщ. Хъыджэбзхэм я цIэ-унэцIэхэр зэхэгъэкIауэ зэрыдмыщIэм къыхэкIыу, тхуэгъэнэIуэнукъым. Ауэ, шэч хэмылъу, езыхэм зыкъацIыхужынщ, я зэманыгъуэр ягу къагъэкIыжынщ.
Бахъсэн къалэм щылэжьа гуп дыгъэлым хэта дэтхэнэми и насып Iыхьэ гъащIэм щиIауэ, ехъулIэныгъэфI зиIэ бынхэр игъэсауэ, абыхэм я хэхъуэм иригуфIэу къэгъуэгурыкIуауэ къыщIэкIыну ди гуапэщ.
БЛИЙ Даянэ.
Сурэтыр 1982 гъэм трахащ.
